CELEX: 22007D0572
Language: lv
Date: 2007-07-26 00:00:00
Title: 2007/572/EK: EK un Šveices Apvienotās komitejas Lēmums Nr. 2/2007 ( 2007. gada 26. jūlijs ), ar ko labo Šveices vietējā tirgus salīdzināmo cenu pilnpiena pulverim

23.8.2007   
            
            
               LV
            
            
               Eiropas Savienības Oficiālais Vēstnesis
            
            
               L 218/14
            
         EK UN ŠVEICES APVIENOTĀS KOMITEJAS LĒMUMS Nr. 2/2007
   (2007. gada 26. jūlijs),
   ar ko labo Šveices vietējā tirgus salīdzināmo cenu pilnpiena pulverim
   (2007/572/EK)
   APVIENOTĀ KOMITEJA,
   ņemot vērā 1972. gada 22. jūlijā Briselē parakstīto Nolīgumu starp Eiropas Ekonomikas kopienu, no vienas puses, un Šveices Konfederāciju, no otras puses, turpmāk tekstā “Nolīgums”, kurā grozījumi izdarīti ar 2004. gada 26. oktobrī Luksemburgā parakstīto Nolīgumu starp Eiropas Kopienu un Šveices Konfederāciju, ar ko groza Nolīgumu par noteikumiem, kas piemērojami apstrādātiem lauksaimniecības produktiem, un tā 2. protokolu, un jo īpaši tā 7. pantu,
   tā kā Nolīguma 2. protokola īstenošanas nolūkā iekšējās salīdzināmās cenas Līgumslēdzējām pusēm nosaka Apvienotā komiteja,
   tā kā faktiskā Šveices vietējā tirgus salīdzināmā cena pilnpiena pulverim bija jāpārskata,
   IR NOLĒMUSI ŠĀDI.
   1. pants
   Šveices vietējā tirgus salīdzināmo cenu pilnpiena pulverim, kas EK un Šveices Apvienotās komitejas Lēmuma Nr. 1/2007 (1) III tabulā ir norādīta CHF 653,33 par 100 neto kg, aizstāj ar salīdzināmo cenu CHF 586,90 par 100 neto kg.
   Starpību starp Šveices un EK salīdzināmo cenu III tabulā attiecīgi labo uz CHF 232,60 par 100 neto kg.
   Pamatsummu, ko piemēro no Nolīguma stāšanās spēkā un kas IV tabulā norādīta CHF 269,00 par 100 neto kg, aizstāj ar CHF 209,00 par 100 neto kg.
   Pamatsummu, ko piemēro pēc trīs gadiem no Nolīguma stāšanās spēkā un kas IV tabulā norādīta CHF 254,00 par 100 neto kg, aizstāj ar CHF 198,00 par 100 neto kg.
   2. pants
   Šis lēmums stājas spēkā tā pieņemšanas dienā.
   Lēmumam ir juridisks spēks no 2007. gada 1. februāra.
   
      Briselē, 2007. gada 26. julijā
      
         
            Apvienotās komitejas vārdā —
         
            priekšsēdētājs
         
         Alan SEATTER
         
      
   
   
      (1)  OV L 35, 8.2.2007., 29. lpp.